פרשת בא התשע”ז

**הרב ארי דוד קאהן adk1010@gmail.com**

1. **שמות פרק י, כד-כט**

(כד) וַיִּקְרָ֨א פַרְעֹ֜ה אֶל־מֹשֶׁ֗ה וַיֹּ֙אמֶר֙ לְכוּ֙ עִבְד֣וּ אֶת־ה֔' רַ֛ק צֹאנְכֶ֥ם וּבְקַרְכֶ֖ם יֻצָּ֑ג גַּֽם־טַפְּכֶ֖ם יֵלֵ֥ךְ עִמָּכֶֽם: (כה) וַיֹּ֣אמֶר מֹשֶׁ֔ה גַּם־אַתָּ֛ה תִּתֵּ֥ן בְּיָדֵ֖נוּ זְבָחִ֣ים וְעֹלֹ֑ת וְעָשִׂ֖ינוּ לַה֥' אֱלֹהֵֽינוּ: (כו) וְגַם־מִקְנֵ֜נוּ יֵלֵ֣ךְ עִמָּ֗נוּ לֹ֤א תִשָּׁאֵר֙ פַּרְסָ֔ה כִּ֚י מִמֶּ֣נּוּ נִקַּ֔ח לַעֲבֹ֖ד אֶת־ה֣' אֱלֹהֵ֑ינוּ וַאֲנַ֣חְנוּ לֹֽא־נֵדַ֗ע מַֽה־נַּעֲבֹד֙ אֶת־ה֔' עַד־בֹּאֵ֖נוּ שָֽׁמָּה: (כז) וַיְחַזֵּ֥ק ה֖' אֶת־לֵ֣ב פַּרְעֹ֑ה וְלֹ֥א אָבָ֖ה לְשַׁלְּחָֽם: (כח) וַיֹּֽאמֶר־ל֥וֹ פַרְעֹ֖ה לֵ֣ךְ מֵעָלָ֑י הִשָּׁ֣מֶר לְךָ֗ אַל־תֹּ֙סֶף֙ רְא֣וֹת פָּנַ֔י כִּ֗י בְּי֛וֹם רְאֹתְךָ֥ פָנַ֖י תָּמֽוּת: (כט) וַיֹּ֥אמֶר מֹשֶׁ֖ה כֵּ֣ן דִּבַּ֑רְתָּ לֹא־אֹסִ֥ף ע֖וֹד רְא֥וֹת פָּנֶֽיךָ: פ

1. **אבן עזרא שמות (הפירוש הארוך) פרשת בא פרק י פסוק כח**

(כח) תמות אתה תהיה חייב מיתה שתמרוד במלכות:

1. **בעל הטורים שמות פרשת בא פרק י פסוק כח**

 אל תוסף דבר אלי עוד בדבר הזה (דברים ג כו). אל תהי קללת הדיוט קלה בעיניך (מגילה טו א). כי בשביל שאמר לו אל תוסף ראות פני כי ביום ראותך פני תמות, אמר לו ה' בעת מותו אל תוסף דבר אלי עוד בדבר הזה:

1. **אלשיך על שמות פרשת בא פרק י פסוק כח**

(כט) ויאמר משה כן דברת במה שלא אוסיף עוד ראות פניך. כלומר, אך לא במה שאמרת לך מעלי כי עדיין יש לי לדבר לך טרם אלך. והוא, כי לא נעלם ממשה ענין המכת בכורות, כי הנה נאמר לו שלא ישלח עד שיאמר לו הנני הורג את בנך בכורך. וכן אמרו רבותינו ז"ל כי מאמרו יתברך אחר זה עוד נגע אחד כו' נאמר לו שם בפלטין של מלך. ועל כן יתכן שאמר לו לא אוסיף עוד ראות פניך כי ידע כי אז יגמר ענין המכה העשירית היא מכת בכורות, כי נודע אליו מאז נאמר לו הנה אנכי הורג כו'. כי מה שאמר לו הוא יתברך עוד נגע אחד, לא היה החדוש רק על השאלת כלי כסף כו', אך לא שחשב שתמו המכות:

1. **העמק דבר שמות פרשת בא פרק י פסוק כח**

תמות. הוא פלא, והרי ידע פרעה שאין בידו להרגו ואלו היה בידו כבר הרגו, וכדאיתא בש"ר פ"ט כשהיה משה יוצא מאצל פרעה היה אומר אם יבא אצלי אני הורגו אני צולבו אני שורפו, וכשהיה משה נכנס מיד נעשה פרעה מטה, אבל בת"י ביאר שאמר שימסור אותו לרשעי ישראל שרוצים להרגו, והוא לא ידע מעסק הדבר שהיה באותה שעה בישראל. ועד כה לא אמר כזאת, שכסבור שכמו שהוא אלהים עליו כמו כן הוא בישראל, אבל משעה שאמרו השלוחים לקרא לו לבדו והמה ידברו עמו כמש"כ לעיל, מצא לב לחשוב שכמו כן יוכלו לו להרגו ממש:

1. **תרגום יונתן שמות פרשת בא פרק י פסוק כח**

(כח) וַאֲמַר לֵיהּ פַּרְעֹה אִיזֵל מֵעִילַוָוי אִיזְדַהַר לָךְ לָא תוֹסִיף לְמֶחֱמֵי סְבַר אַפַּי לְמַלָלָא קֳדָמַי חֲדָא מִן מִלַיָא קַשְׁיָיתָא כְּאִלֵּין אֲרוּם בְּיוֹמָא דְאַתְּ חָמֵי סְבַר אַפַּי יִתְקוֹף רוּגְזִי בָךְ וְאֶמְסוֹר יָתָךְ בְּיַד בְּנֵי נְשָׁא אִילֵין דַּהֲווֹ תַּבְעִין נַפְשָׁךְ לְמִיסַב יָתָהּ:

1. **כתר יונתן שמות פרשת בא פרק י פסוק כח**

(כח) ויאמר לו פרעה לך מעלי הִזהר לך לא תוסיף לראות סבר [מראה] פני לדבר לפני אחת מִן מִלים קשות כאלה כי ביום שאתה רואה סבר פני יתחזק רוגזי בך ואמסור אותך ביד בני אדם אלה שהיו תובעים נפשך לקחת אותה:

1. **רמב"ן שמות פרשת בא פרק י פסוק כט**

לא אוסיף עוד ראות פניך - פעם אחרת אחרי צאתי, כי במכת הבכורות לא ראהו, כי טעם ויקרא למשה ולאהרן (להלן יב לא), שהלך עד פתח ביתם וצעק בחשך קומו צאו מתוך עמי (שם). או ששלח להם על יד המצרים שנאמר בהם (שם לג) ותחזק מצרים על העם למהר לשלחם מן הארץ. ויתכן שיאמר לא אוסיף עוד ראות פניך, בהיכלך, שלא אבא עוד אני אליך, וכך אמרו באלה שמות רבה יפה אמרת, אל תוסף ראות פני, עוד איני בא אצלך, אתה בא אצלי:

1. **ספורנו שמות פרשת בא פרק י פסוק כט**

(כט) לא אוסיף עוד ראות פניך. כי תמות, כענין לא תוסיפו לראותם עוד עד עולם. אמנם כאשר קרא למשה ולאהרן לילה קרא אותם על ידי עבדיו בלבד, כאמרו וירדו כל עבדיך אלה אלי:

1. **שמות רבה (וילנא) פרשת בא פרשה יח**

א [יב, כט] ויהי בחצי הלילה, הה"ד (ישעיה מד) מקים דבר עבדו ועצת מלאכיו ישלים, אמר רבי אבהו מקים דבר עבדו, זה משה, שנאמר (במדבר יב) לא כן עבדי משה, והיאך קיים אלא כיון שהביא עליהם מכת החשך התחיל פרעה צווח לכו עבדו את ה' רק צאנכם ובקרכם יצג, אמר לו משה חייך וגם מקננו ילך עמנו לא תשאר פרסה, מהו פרסה אפילו בהמה שהיא כולה של מצרי ויש בה טלף אחד לישראל אינו מניח אותה, כי ממנו נקח, אחר שאמר כי ממנו נקח חזר ואמר ואנחנו לא נדע מה נעבוד את ה', אמר לו אם אתה שאתה ב"ו =בשר ודם= בני אדם מתים אם עוברין על צוויך ואם תוציא דבר מלפניך ותאמר גבו לי כך וכך יכול העולם לעמוד לפניך, אבל אנו שמא יאמר לנו אלהים הקריבו קרבן של מאתים וי' שנים הוי ואנחנו לא נדע, אמר לו פרעה עד מתי אתה נכנס לכאן לך מעלי השמר לך אל תוסף ראות פני, אמר לו משה יפה דברת לא אוסיף עוד ראות פניך, אמר הקדוש ברוך הוא מה עדיין מתבקש לי להודיע לפרעה מכה אחת מיד קפץ עליו אלהים כביכול נכנס בפלטין של פרעה בשביל משה שאמר לו לא אוסיף עוד ראות פניך שלא ימצא בדאי, ואתה מוצא שלא דבר הקדוש ברוך הוא עם משה בביתו של פרעה אלא אותה שעה מנין שנאמר (שמות ט) כצאתי את העיר אפרוש כפי אל ה' ועכשיו קפץ הקדוש ברוך הוא ודבר עם משה שנאמר עוד נגע אחד אביא על פרעה וגו', כיון ששמע משה שמח ונתגדל שנאמר (שמות יא) גם האיש משה גדול מאד, התחיל צווח בפרהסיא כה אמר ה' כחצות הלילה יפה אמרת אל תוסף ראות פני אני איני עוד בא אצלך אלא אתה בא אצלי ושר צבא הזה שעומד עמך וזה הפרכוס שלך וכל בני פלטין אלו שלך באין אצלי עמך ומבקשים הימני ומשתחוים לי שנצא מכאן, דכתיב וירדו כל עבדיך אלה אלי והשתחוו לי לאמר לא ר"ל והשתחוית לי משום כבוד מלכות, כיון שהגיע חצי הלילה כאשר אמר משה מיד ויהי בחצי הלילה וה' הכה כל בכור לפיכך מקים דבר עבדו ועצת מלאכיו ישלים, ….

1. **שמות פרק יא, א-י**

(א) וַיֹּ֨אמֶר ה֜' אֶל־מֹשֶׁ֗ה ע֣וֹד נֶ֤גַע אֶחָד֙ אָבִ֤יא עַל־פַּרְעֹה֙ וְעַל־מִצְרַ֔יִם אַֽחֲרֵי־כֵ֕ן יְשַׁלַּ֥ח אֶתְכֶ֖ם מִזֶּ֑ה כְּשַׁ֨לְּח֔וֹ כָּלָ֕ה גָּרֵ֛שׁ יְגָרֵ֥שׁ אֶתְכֶ֖ם מִזֶּֽה: (ב) דַּבֶּר־נָ֖א בְּאָזְנֵ֣י הָעָ֑ם וְיִשְׁאֲל֞וּ אִ֣ישׁ׀ מֵאֵ֣ת רֵעֵ֗הוּ וְאִשָּׁה֙ מֵאֵ֣ת רְעוּתָ֔הּ כְּלֵי־כֶ֖סֶף וּכְלֵ֥י זָהָֽב: (ג) וַיִּתֵּ֧ן ה֛' אֶת־חֵ֥ן הָעָ֖ם בְּעֵינֵ֣י מִצְרָ֑יִם גַּ֣ם׀ **הָאִ֣ישׁ** מֹשֶׁ֗ה **גָּד֤וֹל מְאֹד֙** בְּאֶ֣רֶץ מִצְרַ֔יִם **בְּעֵינֵ֥י עַבְדֵֽי־ פַרְעֹ֖ה וּבְעֵינֵ֥י הָעָֽם**: ס (ד) וַיֹּ֣אמֶר מֹשֶׁ֔ה כֹּ֖ה אָמַ֣ר ה֑' כַּחֲצֹ֣ת הַלַּ֔יְלָה אֲנִ֥י יוֹצֵ֖א בְּת֥וֹךְ מִצְרָֽיִם: (ה) וּמֵ֣ת כָּל־בְּכוֹר֘ בְּאֶ֣רֶץ מִצְרַיִם֒ מִבְּכ֤וֹר פַּרְעֹה֙ הַיֹּשֵׁ֣ב עַל־כִּסְא֔וֹ עַ֚ד בְּכ֣וֹר הַשִּׁפְחָ֔ה אֲשֶׁ֖ר אַחַ֣ר הָרֵחָ֑יִם וְכֹ֖ל בְּכ֥וֹר בְּהֵמָֽה: (ו) וְהָ֥יְתָ֛ה צְעָקָ֥ה גְדֹלָ֖ה בְּכָל־אֶ֣רֶץ מִצְרָ֑יִם אֲשֶׁ֤ר כָּמֹ֙הוּ֙ לֹ֣א נִהְיָ֔תָה וְכָמֹ֖הוּ לֹ֥א תֹסִֽף: (ז) וּלְכֹ֣ל׀ בְּנֵ֣י יִשְׂרָאֵ֗ל לֹ֤א יֶֽחֱרַץ־כֶּ֙לֶב֙ לְשֹׁנ֔וֹ לְמֵאִ֖ישׁ וְעַד־בְּהֵמָ֑ה לְמַ֙עַן֙ תֵּֽדְע֔וּן אֲשֶׁר֙ יַפְלֶ֣ה ה֔' בֵּ֥ין מִצְרַ֖יִם וּבֵ֥ין יִשְׂרָאֵֽל: (ח) וְיָרְד֣וּ כָל־עֲבָדֶיךָ֩ אֵ֨לֶּה אֵלַ֜י וְהִשְׁתַּֽחֲווּ־לִ֣י לֵאמֹ֗ר צֵ֤א אַתָּה֙ וְכָל־הָעָ֣ם אֲשֶׁר־בְּרַגְלֶ֔יךָ וְאַחֲרֵי־כֵ֖ן אֵצֵ֑א וַיֵּצֵ֥א מֵֽעִם־פַּרְעֹ֖ה בָּחֳרִי־אָֽף: ס (ט) וַיֹּ֤אמֶר ה֙' אֶל־מֹשֶׁ֔ה לֹא־יִשְׁמַ֥ע אֲלֵיכֶ֖ם פַּרְעֹ֑ה לְמַ֛עַן רְב֥וֹת מוֹפְתַ֖י בְּאֶ֥רֶץ מִצְרָֽיִם: (י) וּמֹשֶׁ֣ה וְאַהֲרֹ֗ן עָשׂ֛וּ אֶת־כָּל־הַמֹּפְתִ֥ים הָאֵ֖לֶּה לִפְנֵ֣י פַרְעֹ֑ה וַיְחַזֵּ֤ק ה֙' אֶת־לֵ֣ב פַּרְעֹ֔ה וְלֹֽא־שִׁלַּ֥ח אֶת־בְּנֵֽי־יִשְׂרָאֵ֖ל מֵאַרְצֽוֹ: פ

1. **שמות פרק ו, י-יד**

(י) וַיְדַבֵּ֥ר ה֖' אֶל־מֹשֶׁ֥ה לֵּאמֹֽר: (יא) בֹּ֣א דַבֵּ֔ר אֶל־פַּרְעֹ֖ה מֶ֣לֶךְ מִצְרָ֑יִם וִֽישַׁלַּ֥ח אֶת־בְּנֵֽי־יִשְׂרָאֵ֖ל מֵאַרְצֽוֹ: (יב) וַיְדַבֵּ֣ר מֹשֶׁ֔ה לִפְנֵ֥י ה֖' לֵאמֹ֑ר הֵ֤ן בְּנֵֽי־יִשְׂרָאֵל֙ לֹֽא־שָׁמְע֣וּ אֵלַ֔י וְאֵיךְ֙ יִשְׁמָעֵ֣נִי פַרְעֹ֔ה **וַאֲנִ֖י עֲרַ֥ל שְׂפָתָֽיִם**: פ (יג) וַיְדַבֵּ֣ר ה֘' אֶל־מֹשֶׁ֣ה וְאֶֽל־אַהֲרֹן֒ וַיְצַוֵּם֙ אֶל־בְּנֵ֣י יִשְׂרָאֵ֔ל וְאֶל־פַּרְעֹ֖ה מֶ֣לֶךְ מִצְרָ֑יִם לְהוֹצִ֥יא אֶת־בְּנֵֽי־ יִשְׂרָאֵ֖ל מֵאֶ֥רֶץ מִצְרָֽיִם: ס (יד) אֵ֖לֶּה רָאשֵׁ֣י בֵית־אֲבֹתָ֑ם בְּנֵ֨י רְאוּבֵ֜ן בְּכֹ֣ר יִשְׂרָאֵ֗ל חֲנ֤וֹךְ וּפַלּוּא֙ חֶצְרֹ֣ן וְכַרְמִ֔י אֵ֖לֶּה מִשְׁפְּחֹ֥ת רְאוּבֵֽן:

1. **שמות פרק ו, כט-ל**

(כט) וַיְדַבֵּ֧ר ה֛' אֶל־מֹשֶׁ֥ה לֵּאמֹ֖ר אֲנִ֣י ה֑' דַּבֵּ֗ר אֶל־פַּרְעֹה֙ מֶ֣לֶךְ מִצְרַ֔יִם אֵ֛ת כָּל־אֲשֶׁ֥ר אֲנִ֖י דֹּבֵ֥ר אֵלֶֽיךָ: (ל) וַיֹּ֥אמֶר מֹשֶׁ֖ה לִפְנֵ֣י ה֑' הֵ֤ן **אֲנִי֙ עֲרַ֣ל שְׂפָתַ֔יִם וְאֵ֕יךְ יִשְׁמַ֥ע אֵלַ֖י פַּרְעֹֽה:** פ

1. **שמות פרק ז, א-ז**

(א) וַיֹּ֤אמֶר ה֙' אֶל־מֹשֶׁ֔ה רְאֵ֛ה נְתַתִּ֥יךָ אֱלֹהִ֖ים לְפַרְעֹ֑ה **וְאַהֲרֹ֥ן אָחִ֖יךָ יִהְיֶ֥ה נְבִיאֶֽךָ**: (ב) **אַתָּ֣ה תְדַבֵּ֔ר אֵ֖ת כָּל־אֲשֶׁ֣ר אֲצַוֶּ֑ךָּ וְאַהֲרֹ֤ן אָחִ֙יךָ֙ יְדַבֵּ֣ר אֶל־פַּרְעֹ֔ה** וְשִׁלַּ֥ח אֶת־בְּנֵֽי־יִשְׂרָאֵ֖ל מֵאַרְצֽוֹ: (ג) וַאֲנִ֥י אַקְשֶׁ֖ה אֶת־לֵ֣ב פַּרְעֹ֑ה וְהִרְבֵּיתִ֧י אֶת־אֹתֹתַ֛י וְאֶת־מוֹפְתַ֖י בְּאֶ֥רֶץ מִצְרָֽיִם: (ד) **וְלֹֽא־יִשְׁמַ֤ע אֲלֵכֶם֙ פַּרְעֹ֔ה** וְנָתַתִּ֥י אֶת־יָדִ֖י בְּמִצְרָ֑יִם וְהוֹצֵאתִ֨י אֶת־צִבְאֹתַ֜י אֶת־עַמִּ֤י בְנֵֽי־יִשְׂרָאֵל֙ מֵאֶ֣רֶץ מִצְרַ֔יִם **בִּשְׁפָטִ֖ים** גְּדֹלִֽים: (ה) וְיָדְע֤וּ מִצְרַ֙יִם֙ כִּֽי־אֲנִ֣י ה֔' בִּנְטֹתִ֥י אֶת־יָדִ֖י עַל־מִצְרָ֑יִם **וְהוֹצֵאתִ֥י אֶת־בְּנֵֽי־יִשְׂרָאֵ֖ל מִתּוֹכָֽם**: (ו) וַיַּ֥עַשׂ מֹשֶׁ֖ה וְאַהֲרֹ֑ן כַּאֲשֶׁ֨ר צִוָּ֧ה ה֛' אֹתָ֖ם כֵּ֥ן עָשֽׂוּ: (ז) וּמֹשֶׁה֙ בֶּן־שְׁמֹנִ֣ים שָׁנָ֔ה וְאַֽהֲרֹ֔ן בֶּן־שָׁלֹ֥שׁ וּשְׁמֹנִ֖ים שָׁנָ֑ה בְּדַבְּרָ֖ם אֶל־פַּרְעֹֽה: פ

1. **מדרש אגדה (בובר) שמות פרשת וארא פרק ז סימן א**

[א] ראה נתתיך אלהיך אלהים לפרעה. למי שעשה עצמו אלהים, הודיעו שאינו כלום, הריני עושה אותך אלהים עליו: ד"א ראה נתתיך אלהים לפרעה. לך והפרע ממנו והביא עליו עשר מכות: ד"א ראה נתתיך אלהים לפרעה. אמר לו הקדוש ברוך הוא לא בשביל שעשיתיך אלוה, תהא רוחך גסה, שאין אתה אלוה אלא לפרעה:

1. **תרגום אונקלוס שמות פרשת וארא פרק ז פסוק א**

(א) ואמר יי למשה חזי דמניתך **רב** לפרעה ואהרן אחוך יהי **מתורגמנך**:

1. **תרגום יונתן שמות פרשת וארא פרק ז פסוק א**

(א) וַאֲמַר יְיָ לְמשֶׁה לְמָא אַנְתְּ מִסְתְּפֵי חָמֵי דִכְבַר שַׁוִית יָתָךְ **דְחִילָא** לְפַרְעֹה כְּאִילוּ אֱלָהָא דִילֵיהּ וְאַהֲרֹן אָחוּךְ יְהֵא נְבִיָא דִילָךְ:

1. **כתר יונתן שמות פרשת וארא פרק ז פסוק א**

(א) ויאמר יי למשה למה אתה ירא ראה שכבר שׂמתי אותך **יראה** לפרעה כאילו אלהים שלו ואהרן אחיך יהיה נביא שלך:

1. **רש"י שמות פרשת וארא פרק ז פסוק א**

(א) נתתיך אלהים לפרעה - שופט ורודה לרדותו במכות ויסורין:

יהיה נביאך - כתרגומו מתורגמנך, וכן כל לשון נבואה אדם המכריז ומשמיע לעם דברי תוכחות, והוא מגזרת (ישעיה נז יט) ניב שפתים, (משלי י לא) ינוב חכמה, ויכל מהתנבות דשמואל (א' י יג). ובלעז קוראין לו פרקייר"א [מליץ ומטיף]:

1. **רשב"ם שמות פרשת וארא פרק ז פסוק א**

(א) נביאך - דברן תחתיך:

1. **אבן עזרא - הפירוש הקצר שמות פרשת וארא פרק ז פסוק א**

(א) אלהים לפרעה - כדמות מלאך, והנביא יהיה אהרן:

1. **דעת זקנים מבעלי התוספות שמות פרשת וארא פרק ז פסוק א**

ראה נתתיך אלהים. לפי שעשה עצמו אלוה שנאמר לי יאורי אמר הקדוש ברוך הוא אתה לו לאלהים:

1. **הדר זקנים על התורה שמות פרשת וארא פרק ז פסוק א**

(א) ראה נתתיך אלהים לפרעה. לפי שעשה עצמו אלוה. שאמר לי יאורי ואני עשיתיני. אתה תהיה לו לאלהים. ויש במדרש. אמר הקדוש ברוך הוא למשה אל תתגאה עליהם דלא נתתיך אלהים עליהם אלא לפרעה לבד והיינו הא דכתיב בקרא אלהים לפרעה. כלומר לפרעה לבד ולא לאחרים:

1. **רש"ר הירש שמות פרשת בא פרק י פסוק כט**

… למסקנה זו יוביל גם עיון בשני הפרקים הבאים, אשר סדר אירועם בזמן טעון בירור. נראה כי פסוק ד של הפרק הבא הוא המשך תשובתו של משה, שהופסקה כאן עם האמור בפסוק כט. ברם, מאחר ותשובה זו מבשרת את מיתת הבכורות בחצות, ברור, כי לא נמסרה הודעה זו לפני עבור חצות ליל י"ד, כי הלילה הבא אחריו חייב היה להיות ליל ט"ו. מכאן גם, כי שלושת ימי החושך חלו בימים י"א, י"ב, וי"ג בניסן. ואולם פרק יב מלמדנו, כי כבר בא' בניסן נתבשרו משה ואהרן, ועל ידם העם, כי מיתת הבכורות תחול בליל ט"ו, ובעקבותיה - היציאה. כן נצטוו לקחת שה, ולהקדישו לקרבן לעיני המצרים, בי' בחודש, כלומר בטרם בוא החושך. אם אפוא המסופר בפרק יב קדם על כל פנים לשליחותו האחרונה של משה אל פרעה, יכול גם המסופר בפרק יא, א - ג, להיות קודם לשליחות זו; שירבובו לכאן אינו אלא לשם הנמקת תשובת משה לפרעה. לאידך, המלים "עוד נגע אחד" (להלן יא, א) לא יכלו בשום פנים להיאמר לפני סיום מכת החושך. ואילו העובדה, שהעם צווה לבקש כלים מן המצרים, דבר שניתן לעשותו לכל המאוחר עד צהרי יום י"ד, תצביע על כך שמתן הוראה זו לא איחר בהרבה ממועד תום החושך.

לפי כל האמור עד הנה ניתן לסדר את המאורעות כדלקמן: כבר בא' בניסן נקבע החודש כחודש הגאולה, צווה על לקיחת קרבן הפסח בי' בו, ועל הקרבתו בי"ד בין הערביים, ובושרה מיתת הבכורות בליל ט"ו. ההוראה בדבר שאילת הכלים טרם ניתנה, וכן טרם הוצמדה תחילת המיתה לשעת חצות הלילה. שני הדברים נעשו רק לאחר סיום החושך. החושך נעלם במוצאי י"ג. את מחשך הלילה קידמו המצרים לאחר מאפליה זו כאילו היה דמדום השחר. אז אמר ה' אל משה ככל הכתוב בפסוקים א - ג בפרק יא על אודות תביעת הכלים, וכן קבע כמועד מדויק למיתה את חצות הלילה. עניין אחרון זה לא הזכיר הכתוב, כדרכו, בפסוקים א - ג, מפני ששומעים עליו מתוך המשך התשובה לפרעה. עוד בזה הלילה (מוצאי י"ג) העביר משה הוראה זו והודעה מפורטת זו לעם, ולאחר חצות נקרא אל פרעה. משבא משה אל פרעה כבר היתה בידו ידיעה מושלמת מאת ה'.

לפי זה יובן גם קטע בברכות ד ע"א, שלולי זאת היה מתמיה בתוכנו. נידון שם הביטוי "כחצות הלילה אני יוצא וגו'" (להלן יא, ד). ביטוי זה, אם לא נוכל לפרש את הכ"ף שבתיבת "כחצות" ככ"ף - הדמיון, הרי אי - דיוקו אינו יאה לשליח ה'. לדעת רבי זירא השתמש משה בביטוי בלתי - מדויק זה, משום ש"קסבר שמא (בשעת המיתה) יטעו אצטגניני פרעה (בחישוב העיתים) ויאמרו משה בדאי הוא". לעומתו - "רב אשי אמר בפלגא אורתא דתליסר נגהי ארבסר הוה קאי, והכי קאמר משה לישראל, אמר הקדוש ברוך הוא: למחר כחצות הלילה כי האידנא אני יוצא בתוך מצרים". כלומר, בחצות הלילה, בין מוצאי י"ג ובוקרו של י"ד, אמר משה לישראל: "כה אמר ה'", מחר באותו רגע של חצות הלילה בו אנו נמצאים כעת, "אני יוצא בתוך מצרים". ומתמיהה כאן המלה "לישראל", כי הרי הדברים נאמרו לפרעה. אולם לדברינו משה כבר מסר דברים אלה, עוד בטרם נקרא לפרעה, לישראל, ותשובתו לפרעה, המתקשרת אל מעלה, כך היא: כן דברת לא - אסף עוד ראות פניך; כי כה כבר אמר ה': בהתחלק הלילה שוב כברגע זה, "אני יוצא בתוך מצרים ומת כל - בכור וגו'". רב אשי העדיף לפרש אמירה זו כחזרה על דברי בשורה שנמסרו לישראל, ולא כאמורים לפרעה, באופן שמשה עמד לפני פרעה בדיוק בחצות הלילה, והודיעו כי מחר באותה שעה של חצות הלילה וכו'. נימוקו של רב אשי עמו, כי ברגע הלילה, בו נעלמה אפילת שלושת הימים, אשר בפניה בטלו כל תמורות היממה, התקשו המצרים לדעת אל - נכון, מהי שעת היום או הלילה בה מצאו את עצמם. אמנם בילקוט שמעוני לפרשת בא הגירסה היא: "והכי קאמר להו משה", ולא "לישראל". לפי זה עמד משה לפני פרעה בדיוק בחצות הלילה, והודיעו על תחילת המיתה כבוא שנית חצות הלילה.

מכל מקום, המחצית הראשונה של פרק יב ושלושת הפסוקים הראשונים של פרק יא מקומם מחוץ לסדר האירועים הרצוף. הסיבה לכך נעוצה בתפקיד הנועד לסיפור. בתחילה עליו לתאר את מהלך המכות בשלמותו, ואת תוצאות פעולתן על פרעה; רק עם פרק יב עובר התאור לישראל ולהכנתם לקראת יציאתם. פרק יב חייב אפוא לחזור אל תחילת העניין. אשר לפסוקים א - ג של פרק יא, הרי המסופר בהם אירע כמעט בעת ובעונה אחת עם קריאתו של פרעה למשה; למעשה קדם לזו אך במעט ושובץ לתוך התשובה כדי לנמקה.

1. **שמות פרק יב פסוק יב**

וְעָבַרְתִּ֣י בְאֶֽרֶץ־מִצְרַיִם֘ בַּלַּ֣יְלָה הַזֶּה֒ וְהִכֵּיתִ֤י כָל־בְּכוֹר֙ בְּאֶ֣רֶץ מִצְרַ֔יִם מֵאָדָ֖ם וְעַד־בְּהֵמָ֑ה וּבְכָל־אֱלֹהֵ֥י מִצְרַ֛יִם אֶֽעֱשֶׂ֥ה שְׁפָטִ֖ים אֲנִ֥י הֽ':

1. **תרגום אונקלוס שמות פרשת בא פרק יב פסוק יב**

(יב) ואתגלי בארעא דמצרים בליליא הדין ואקטול כל בוכרא בארעא דמצרים מאנשא ועד בעירא ובכל טעות מצראי אעביד דינין אנא יי:

1. **תרגום יונתן שמות פרשת בא פרק יב פסוק יב**

(יב) וְאִתְגְּלֵי בְּאַרְעָא דְמִצְרַיִם בִּשְׁכִינַת יְקָרִי בְּלֵילְיָא הָדֵין וְעִמִּי תִּשְׁעִין אַלְפִין רִבְוָון מַלְאָכִין מְחַבְּלִין וְאֶקְטוֹל כָּל בּוּכְרָא בְּאַרְעָא דְמִצְרַיִם מֵאֱנָשָׁא וְעַד בְּעִירָא וּבְכָל טַעֲוַות מִצְרָאֵי אֶעֱבֵיד אַרְבַּע דִינִין טַעֲוַות מַתְּכָא מִתְרַכְּכִין טַעֲוַות אַבְנָא מִתְגַּדְעִין טַעֲוַות פַּחֲרָא מִתְעַבְּדִין בְּקִיקִין טַעֲוַות אָעָא מִתְעַבְּדִין קְטַם דְּיִנְדְּעוּן מִצְרָאֵי אֲרוּם אֲנָא יְיָ:

1. **כתר יונתן שמות פרשת בא פרק יב פסוק יב**

(יב) ואתגלה בארץ של מִצרים בשכינת כבודי בלילה הזה ועִמי תִשׁעים אלפי רבבות מלאכים מחבלים ואהרוג כל בכור בארץ של מִצרים מאדם ועד בהמה ובכל אלילי מִצרים אעשה ארבעה דינים, אלילי מתכת נמסים אלילי אבן ניתצים אלילי חרס נעשׂים שברים אלילי עץ נעשׂים אפר שידעו מִצרים כי אני יי:

1. **דברים פרק ד פסוק לד**

א֣וֹ׀ הֲנִסָּ֣ה אֱלֹהִ֗ים לָ֠בוֹא לָקַ֨חַת ל֣וֹ גוֹי֘ מִקֶּ֣רֶב גּוֹי֒ בְּמַסֹּת֩ בְּאֹתֹ֨ת וּבְמוֹפְתִ֜ים וּבְמִלְחָמָ֗ה וּבְיָ֤ד חֲזָקָה֙ וּבִזְר֣וֹעַ נְטוּיָ֔ה וּבְמוֹרָאִ֖ים גְּדֹלִ֑ים כְּ֠כֹל אֲשֶׁר־עָשָׂ֨ה לָכֶ֜ם ה֧' אֱלֹהֵיכֶ֛ם בְּמִצְרַ֖יִם לְעֵינֶֽיךָ:

1. **אבן עזרא דברים פרק ד**

(לד) או הנסה אלהים - י"א, שהוא לשון חול. וחלילה חלילה רק לשון קדושה. הנסה - כדרך בני אדם, כדי שיבינו השומעים. במסות - שם כלל, או טעמו במסות שהיו באותות, כמו ויעש האותות לעיני העם (שמות ד, ל). ובמופתים - עשר מכות, וכתיב ומשה ואהרון עשו (שם יא, י). **ובמלחמה - יתכן על הריגת הבכורים, ושפטים באלהי מצרים (שם יב, יב).** וביד חזקה - שיצאו ישראל ביד רמה ובזרוע נטויה על טעם בעמוד אש וענן. ובמוראים גדולים - טביעת פרעה וחילו עם בקיעת הים לישראל. במצרים באנשי מצרים:

1. **ר' יוסף בכור שור שמות פרשת בא פרק יב פסוק יב**

(יב) ובכל אלהי מצרים: נראה, בכל גדולי מצרים, כמו "ראה נתתיך אלהים לפרעה"15, "עד האלהים יבא דבר שניהם"16, לשון גדולה, שגדולים מתו עם הבכורות, כי כל זה לשון "בכור", כדכתיב "אף אני בכור אתנהו"17.

1. **רמב"ן שמות פרשת בא פרק יב פסוק יב**

(יב) ובכל אלהי מצרים אעשה שפטים - של עץ היתה נרקבת ושל מתכת היתה נתכת. ולא פירש הכתוב בשפטים האלה, בעבור כי מוסר הבלים עץ הוא. וכן בשעת מעשה כתוב (להלן פסוק כט) וה' הכה כל בכור אדם וכל בכור בהמה, ולא הזכיר השפטים באלהיהם, כי למיתת הבכורות חרדו, שנאמר (שם פסוק ל) ויקם פרעה לילה הוא וכל עבדיו וכל מצרים, והשפטים באלהיהם לא נודעו עד הבקר שהלכו לבית תועבותם. וכתיב ומצרים מקברים אשר הכה ה' בהם כל בכור ובאלהיהם עשה ה' שפטים (במדבר לג ד). ועל דעתי ירמוז הכתוב לשרי מעלה, אלהי מצרים, כענין יפקוד ה' על צבא המרום במרום ועל מלכי האדמה על האדמה (ישעיה כד כא). והנה השפיל מזלם ושרי המזלות שעליהם. והכתוב ירמוז ויקצר בנעלם:

אעשה שפטים אני ה' - אני בעצמי ולא על ידי השליח. זה לשון רש"י. ומדרש חכמים אינו כן, אלא ועברתי בארץ מצרים, אני ולא מלאך. והכיתי כל בכור, אני ולא שרף. ובכל אלהי מצרים אעשה שפטים, אני ולא השליח. אני ה', אני הוא ולא אחר. ופירושו, כי בעבור שהפרשה דבר משה עם ישראל, היה ראוי שיאמר "ועבר ה' בארץ מצרים, והכה כל בכור", ולכך ידרשו כי ועברתי אני בעצמי, לא על ידי מלאך שלוח מאתו במגפות, כענין בדוד (ש"ב כד טז) ובסנחריב (מ"ב יט לה). והכיתי כל בכור, אני ולא שרף, לומר כי גם המכה תהיה על יד הקדוש ברוך הוא, לא כמלך שיעשה נקמה בשונאיו לפניו על ידי ספקלטורים שלו שהם השרפים שמהם תצא אש שורפת באויביו, כענין אליהו בשרי החמשים:

ובכל אלהי מצרים אעשה שפטים - ולא על ידי השליח השלוח מאתו יתברך לכל המעשים הנעשים בארץ, והוא המלאך הגדול שנקרא בעבור כן מטטרון. כי פירוש המלה מורה הדרך, כמו שאמר בספרי (האזינו שלח) אצבעו של הקדוש ברוך הוא נעשה מטטרון למשה והראהו כל ארץ ישראל. ובילמדנו (מובא בערוך ערך מטטר) וישמע בלק כי בא בלעם (במדבר כב לו), ששלח מטטרון לפניו, ועוד שם ראה החילותי תת לפניך (דברים ב לא), אי אכפת לך אני מטטרון שלך. ואל תתמה שהרי אני עתיד לעשות מטטור לפני אדם ערל, לפני כורש, שנאמר אני לפניך אלך (ישעיה מה ב), לפני אשה אני עתיד לקדם, לפני דבורה וברק, שנאמר הלא ה' יצא לפניך (שופטים ד יד). וכן במקומות רבים. וכן שמעתי כי שליח בלשון יון "מטטר". ודרשו אני ה', אני הוא ולא אחר, שהוא אחד ואין אלהים עמו למחות על ידו, וזהו ענין המדרש הזה:

1. **חזקוני שמות פרשת בא פרק יב פסוק יב**

(יב) ובכל אלהי מצרים כמו נתתיך אלהים לפרעה, אשר הלכו אלהים. פי' בכל אלהי מצרים שרי מצרים אעשה שפטים יסורין, כמו וביואש עשו שפטים. בית שהיה בו בכור הבכור לוקה, אין בו בכור גדול שבבית לוקה. ואין לפרש אלהים לשון עבודת כוכבים שהרי אינו נופל לומר יסורין בדבר שאין בו רוח חיים. כאן פרש"י, של מתכת נמסת ונתכת לשון וחם השמש ונמס.

1. **פירוש הגר"א לספרא דצניעותא - פרק א**

ולכן אורחא דחויא זנבא מחא ורישא כפיף כו' והם זנב הקדושה כמ"ש בזוהר על פסוק קולה כנחש ילך דבגלות זנבא דקדושה מנהיג את העולם ולכן א"ה עכשיו בגדולה ששם אחיזתם ורישא דקדושה בגלות כפיף לעפרא ולכן ישראל בתכלית השפלות לעפר יגיע. ולכן כל יניקתם של הס"א מהעורף כידוע בסוד פרעה הערף ומצרים במצר הגרון וסוד שר המשקים ושר האופים ושר הטבחים הכל בגרון בסוד התנין כמ"ש על פרעה הנני עליך פרעה מלך מצרים התנים הגדול כו' (יחזקאל כ"ט). ולכן התחלת המופתים לפני פרעה היה בתנינים כמ"ש בזוהר וז"ש ה' למשה ואחוז בזנבו וישלח ידו ויחזק בו ויהי למטה בכפו שהיה לעץ יבש ובזה נחלש כח פרעה ולכן אמר לו לאחוז בזנבו ששם אחיזת פרעה ורמז לו שבידו יחלש פרעה שכל המופתים היה בשליחת ידו וכאן התחיל להתחלש כמ"ש בזוהר (בפ' בא ל"ד א') שלכן וינס משה מפניו דחיל ולא קריב בגין דחמא ליה משתרשא בשרשין עלאין והוא כנ"ל. ולכן שליטת פרעה שליטה ראשונה והוא שליטא רברבא מכל שליטין שלכן היתה הריגת בכורות כמ"ש בזוהר כל בכור דרגין עלאין. וידוע שבכל דור ודור הס"א נגד הקדושה לכן היתה בחינת ישראל אז בפנים כידוע בסוד פנים בפנים דבר ה' עמכם (דברים ה').

1. **אבן עזרא שמות (הפירוש הארוך) פרשת וארא פרק ז פסוק א**

(א) ויאמר ד' זהו ואיך ישמעני פרעה ואני ערל שפתים, השיבו השם: ראה נתתיך אלהים לפרעה. ויאמר, טעם ראה שעשיתי לך מעלה גדולה שתהיה נחשב בעיני פרעה כמעלת מלאך, וזהו אלהים, והוא מדבר אל הנביא, והנביא מדבר אל אנשי דורו. והאומרים כי נביא מגזרת ניב שפתים (ישעי' נז, יט), איננו נכון, כי שרש ניב מהשניים, לפי דעת חכמי צרפת, ומעלומי העין לפי דעת חכמי ספרד. ושרש נביא שלש אותיות. והעד, נביאים (במד' יא, כט), ויתנבאו (שם שם, כה), כי האל"ף שרש. ועוד, כי ניב שפתים (יש' נז, יט), כמו פרי, כי הוא מגזרת תנובה (ישעי' כז, ו), עוד ינובון בשיבה (תה' צב, טו). והעד הנאמן, וניבו נבזה אכלו (מלאכי א, יב); ועוד מה טעם השב אשת האיש כי נביא הוא (ברא' כ, ז), אם פירושו דברן הוא, רק פירושו הוא נביא שאגלה לו סודי כדרך כי אם גלה סודו אל עבדיו הנביאים (עמוס ג, ז), והוא מתענג עלי, ע"כ ויתפלל בעדך וחיה (ברא' כ, ז):

1. **ספר פתח האהל פרשת בא ר' דוד אבוחצירה**

ועוד אם אפשר ויאמר לו פרעה וכו', שהוא כידוע משרו של פרעה הגדול מעל כל השרים של מעלה דההוא סטרא ס"מ וכו', שהיה מתלבש בו ומכחו היה עומד במרדו בכל עשר מכות וכו', גם ידוע הוא ששרו הנזכר הוא הוא הפנים דהינו פני פרעה וכו', ופרע'ה שהוא הער'ף אחורים שלו וכו', וזהו ויאמר לו פרעה שהוא המשפע מן הערף כנזכר וכו', לך מעלי דהינו מכח אותו שעליו שהוא שרו הנזכר וכו', השמר לך אל תסף ראות פני שהוא הוא השר הנזכר שגם כן בא להורות שגם כן היה גדול כחו של משה שהיה מכניע גם הפנים וכו', ומרב גאות הערף שהוא גם כן פרעה וכו', הוא היה אומר כי ביום ראתך פני תמות מרב מסאבותא דילה וכו', דהינו לך מעלי מכל וכל מפנים של מעלה וגם של מטה וכו', וזהו גם כן אל תסף ראות פני של מטה וכו', ולעמת פנים של מעלה אמר כי ביום ראתך פני תמות וכו', ויאמר משה כן דברת שלא לראות פניך של מטה שאסור להסתכל וכו', וגם לרבות שלא אסף עוד ראות פניך של מעלה וכו', דהינו לרצוני ואם רציתי וכו':‏

שער מאמרי רשב"י - פרשת תצוה

וכבר נתבאר אצלנו כי פרעה מלך מצרים היתה אחיזתו שם ולכן פרעה אותיות הערף וגם הוא בגימטריא עורף עם הכולל גם כל אנשי מצרים נאחזים שם ומשם יניקת ממשלתם וכבר נתבאר במקומו כי שם בגרון הוא המוחין דקטנות דאלהים והיו יונקים מצד אחורי הגרון מאותם האלהים במקום הנקרא עורף ועיין בביאור ברכת אשר יצר כו' ענין פעור הנזכר פה:

1. **מלבי"ם שמות פרשת בא פרק י פסוק כח**

(כח) לך מעלי. כי לפי דעתו שמלא דבר ה' ומשה מעליל עליו, נפסק השליחות ולא התירא עוד ממשה אחר שלדעתו מקיים דבר ה' ומשה אינו שליח עוד רק אומר מדעת עצמו: